વીજ સચિવ પી. કે. પૂજારીએ જણાવ્યું હતું કે કેન્દ્રીય વીજ મંત્રાલયે, રાજ્યોની વિતરણ કંપનીઓને જણાવ્યું છે કે તેઓ એક મજબૂત ઓનલાઈન અને ડિજિટલ પેમેન્ટ મિકેનિઝમ તૈયાર કરે અને તેને વધુ સુદ્રઢ કરે. તેના પગલે શહેરી વિસ્તારોમાં કેશ પેમેન્ટ બંધ કરવાની શરૂઆત થઈ શકશે અને ધીમે ધીમે તમામ વીજ ગ્રાહકોને તેના દાયરા હેઠળ લેવામાં આવશે. સેન્ટ્રલ ઈલેક્ટ્રિસિટી ઓથોરિટીના ડેટા અનુસાર એપ્રિલ ૨૦૧૬થી આ વર્ષે માર્ચ સુધી રાજ્યોને ૧,૧૩,૪૬૩.૧૦ કરોડ યુનિટ વીજળી સપ્લાય કરવામાં આવી છે.